Министрыр бзылъхугъэмэ…
Меркель Ангелэ щIэрыщIэу къызэригъэпэща правительствэм теухуауэ къэIуа хъыбар нэхъ гъэщIэгъуэныр Урсула фон дер Лейен Германием зыхъумэжыныгъэмкIэ и министру зэрагъэуварщ. Къэралым и тхыдэм япэу къыщыхъуауэ аращ дзэр бзылъхугъэм и унафэ щIэтыныр.
Фон дер Лейен мурад нэхъыщхьэу зыхуигъэувыжащ Германием и дзэ зэщIэузэдахэм я щытыкIэр IэмалыщIэхэмкIэ иригъэфIэкIуэну. Абы къызэрилъытэмкIэ, мыхьэнэшхуэ иIэщ дзэ къулыкъумрэ унагъуэ Iуэхумрэ зэпыщIэным. Илъэс куэдкIэ къулыкъум къыщыхъу лъэпощхьэпо нэхъыщхьэу щытащ унагъуэ зиIэ сэлэтхэр зыIууэ гугъуехьхэр.
МинистрыщIэм къызэрилъытэмкIэ, нэмыцэдзэр унагъуэ Iуэхум пэхъун хуэдэу къызэрагъэпэщынымкIэ сэбэп хъунущ казармэхэм сабий садхэр дэщIыхьыныр, къулыкъу IуэхукIэ сэлэтхэр нэгъуэщI щIыпIэхэм гъэкIуэныр гъэкIэщхъэныр. Сыту жыпIэмэ, абы унагъуэм зэгурымыIуэныгъэ кърелъхьэ, псом хуэмыдэу сэлэтым и щхьэгъусэр лэжьапIэ IэнатIэ Iутрэ и щхьэгъусэм и къулыкъум зыдригъэкIуныр къытехьэлъэмэ.
Зыхъумэжыныгъэм теухуауэ мазаем и пэщIэдзэм Мюнхен щекIуэкIа конференцым къыщыщыпсалъэм, Лейен къыхигъэщащ дунейпсо кризисым пэщIэтынымкIэ Германием и мыхьэнэм хагъэхъуэн зэрыхуейр.
«Эхо планеты»
